Maybach Mb.IVa

**Maybach Mb IVa** – vandeniu aušinamas aviacinis vienaeilis šešių cilindrų vidaus degimo variklis, Pirmojo Pasaulinio karo metais sukurtas Vokietijos Imperijos įmonės „Zeppelin“ dukterinėje įmonėje „*[[Maybach-Motorenbau GmbH]]“*. Tai buvo vienas pirmųjų serijiniu būdu gaminamų variklių, specialiai sukurtų skrydžiams dideliame aukštyje. Mb IVa iš principo skyrėsi nuo panašų pavadinimą turėjusio pirmtako „Maybach Mb.IV“.

## Konstrukcija ir gamyba
Kaip ir kiti to meto varikliai, „Maybach“ gamintas 245 AG galios Mb IV dideliame (du kilometrus viršijančiame) aukštyje netekdavo daugiau nei pusės galios. Siekdama kompensuiti šį trūkumą įmonė 1916 m. išleido iš esmės pertvarkytą variantą „Maybach Mb IVa“. Galios kritimui sumažinti buvo naudojamas ne kompresorius, o primityvesnis sprendimas – dideli cilindrai didesnis, suspaudimo laipsnis (6,08:1). Maksimalus variklio pajėgumas buvo bandomas ant Vendelštaino (vok. *Wendelstein*) kalno, 1800 m aukštyje, kur jis išvystė 245 AG. Teoriškai tai turėtų atitikti 300 AG jūros lygyje, tačiau variklis nebuvo sukurtas atlaikyti tokią galią. Dėl šios priežasties jo konstrukcija numatė tris karbiuratoriaus darbo režimus, kuriuos skrydžio metu reikėjo keisti priklausomai nuo aukščio.

Variklis daugiausiai buvo montuojamas į grafo fon Cepelino gamintus dirižablius, nors buvo kelios dešimtys jų buvo panaudoti ir R klasės didžiuosiuose daugiamotoriuose bombonešiuose (vok. *Reisenflugzeug*).

Teigiama, kad oficialiai nurodoma 260 AG (191 kW) Mb IVa galia jūros lygyje buvo sąmoningas klastojimas, siekiant, kad jis neatrodytų prasčiai už variklius, kuriuos jis pakeitė.

## Naudojimas

### Pirmojo Pasaulinio karo metu

* Friedrichshafen G.V (1 vnt.)
* Gotha G.VIII (1 vnt.)
* Gotha G.IX
* Gotha WD.8
* Hansa-Brandenburg W.29
* LFG Roland G.I
* Rumpler C.VII
* Dirižabliai, pradedant „Zeppelin LZ 105“ ir baigiant „Zeppelin LZ 114“
* Zeppelin-Lindau Rs.III
* Zeppelin-Lindau Rs.IV
* Zeppelin-Staaken R.VI
* Zeppelin-Staaken R.XIV
* Zeppelin-Staaken R.XV

### Po Pirmojo Pasaulinio karo

* Aero A.10
* Albatros L 58
* Fizir F1V-Maybach
* Heinkel HE 1
* FVM S 21
* Kawanishi K-7 transportinis hidroplanas
* Sablatnig P.III

## Techniniai duomenys (Mb. IVa)

### Bendrosios charakteristikos

* **Tipas:** šešių cilindrų vienaeilis vandeniu aušinamas aviacinis vidaus degimo variklis
* **Cilindro skersmuo:** 165 mm
* **Stūmoklio eiga:** 180 mm
* **Darbinis tūris:** 23,096 l
* **Sausas svoris:** 400 kg (vėlesni modeliai, su iš aliuminio gamintais stūmokliais – 390 kg)

### Komponentai

* **Aušinimo sistema:** aušinimas vandeniu
* **Maitinimo sistema**:
* **Uždagimo sistema**:

### Galios rodikliai

* **Galia jūros lygyje:** 260 AG (191 kW) esant 1800 aps./min.
* **Suspaudimo laipsnis:** 6,08:1
* **Specifinis kuro suvartojimas:** 200g/AG/val.

## Šaltiniai

* (DE) von Gersdorff, Kyrill ; Grasmann, Kurt; Prestel, Karl; Schubert, Helmut (1985). Flugmotoren und Strahltriebwerke: Entwicklungsgeschichte der deutschen Luftfahrtantriebe von den Anfängen bis zu den internationalen Gemeinschaftsentwicklungen (2. erg. und erw. Aufl. ed.). Koblenz: Bernard & Graefe. p. 26. .
* (EN) Haddow, George William; Grosz, Peter Michael (1962). The German giants. Putnam.
* (EN) Hirschel, Ernst Heinrich; Prem, Horst; Madelung, Gero (2004). Aeronautical research in Germany: from Lilienthal until today. Berlin: Springer. pp. 217–218. .
* (**<abbr>DE</abbr>**) Huth, Fritz, *Motoren für flugzeuge und luftschiffe*, R. C. Schmidt & Company, 1920,
* (DE) Kleinheins, Peter (2005). Die grossen Zeppeline: die Geschichte des Luftschiffbaus. Berlin [u.a.]: Springer. pp. 91–93. .
* (DE) Treue, Wilhelm; Zima, Stefan; Burr, Gustav (1992). Hochleistungsmotoren : Karl Maybach und sein Werk. Düsseldorf: VDI Verlag. p. 290. .

## Išnašos